Матин Шарифович Ҳусейнзода соли 1964 факултаи шарқшиносии Университети давлатии Ленинградро (ҳоло Санкт-Петербург) ба итмом расонда, дар Пажӯҳишгоҳи шарқшиносии Академияи илмҳои Тоҷикистон ҳамчун ходими илмӣ ва котиби илмӣ кор кардааст. Аз соли 1971 дар Донишгоҳи давлатии Тоҷикистон ба номи В.И. Ленин фаъолияташро идома дод, вазифаҳои муаллими калон ва дотсенти кафедраи филологияи арабро адо намуд. Аз соли 1988 то поёни умр мудири ҳамин кафедра буд. Таърихи адабиёти арабро мавриди таҳқиқ қарор дода, ба адабиёти асримиёнагии он таваҷҷӯҳи хос зоҳир кардааст. Ба масъалаи сарчашмашиносии шарқӣ ҳам аҳамият додааст.Теъдоди таълифоташ ба ҳафтод мерасад. Бо ордени «Шараф» қадр гардидааст.